שיחה:אנסטסיה וולר

message: אף אחד לא זוכה באליפות אירופה, ולא משנה באיזה גיל, במקרה. אני בטוח שעוד נשמע עליה רבות. אני מזכיר לכם שבזמנו רצו למחוק מחיקה מהירה את הערך על מרסל אפרוימסקי מסיבות דומות אך מרסל המשיכה בהצלחותיה. אני מציע להשאיר את הערך, ולבחון בהמשך את השגיה של וולר. כבר זכיה זו דיה לדעתי להצדיק את הערך. --Yoavd - שיחה 21:12, 26 באוקטובר 2013 (IDT)
replies: text: ילדה רק בת 10, הגזמנו. אנחנו לא כותבים ערכים על אלופים לילדים. זה שיש לנו ראש ממשלה נוראי ופופוליסטי ואחריו הנשיא שקופץ בראש, על כל הצלחה מזערית לא נותן חשיבות לערך, כולל זו של ילדה בת 10. זה די פטטי ועלוב. הלוואי ותהיה אלופת עולם לבוגרות, שקט תעשייתי רק יעשה לה טוב. לגבי ההשוואה למרסל אפרוימסקי, זה מגוחך, כי היא הייתה כבר אז בדרגת אמן לבוגרות וייצגה את ישראל באולימפיאדת השחמט לבוגרות וסיימה במקום תשיעי עם הנבחרת, גילה הצעיר כבר לא מהווה מיגבלה אלא להיפך מוסיף התפעלות. BAswim - שיחה 21:32, 26 באוקטובר 2013 (IDT)
replies: text: ::אני תמים דעים עם יואב. צחי לרנר - שיחה 21:55, 26 באוקטובר 2013 (IDT)
replies: text: :::הנה הערך המקורי על מרסל שרצו למחקו -
מרסל אפרוימסקי (נולדה ב-1995) שחקנית שחמט ישראלית בדרגה אמן פיד"ה לנשים.
ב-28 נובמבר 2007 היא זכתה בתואר אלופת העולם לבנות עד גיל 12, בתחרות אשר התקיימה בקמר, טורקיה.
אני קצת מתפלא על BAswim אם אותה ילדה היתה זוכה באליפות אירופה לשחיה, לקבוצת הגיל שלה, גם היית כותב אותם משפטים?  זו לא הצלחה מזערית, וודאי שלא פתטי ועלוב. הילדה ניצחה שחקניות חזקות בהרבה ממנה, ואני מעריך שתוך שנתיים תזכה לדרגת אמן פיד"ה לנשים.   נמתין ונראה. --Yoavd - שיחה 22:17, 26 באוקטובר 2013 (IDT)
replies: text: ::::גם אלופי אירופה בשחיה בגיל 10 אינם זכאים לערך לדעתי. מה יקרה כשתהיה אליפות אירופה לנערות עד גיל 8? אולי גם גיל 6. צריך למתוח את הקו היכנשהו, ולדעתי הוא אינו עובר בגיל 10.A_Holy_Bartender - שיחה 23:40, 26 באוקטובר 2013 (IDT)
replies: text: :::::אופיר, בתקציר העריכה התיחסת לתחרות ילדים וזו שגיאה קונספטואלית - מדובר בתחרות שחמטאים עד גיל 10. מי שמשחקת שחמט כבר שבע שנים ומשתתפת קבועה בתחרויות, יש להתיחס אליה כאל שחמטאית צעירה ולא כאל ילדה. כך הדבר גם לגבי עילויים אחרים בכל מיני תחומים, מוזיקה (להזכיר את מוצרט בגיל הזה - האם לא היה ראוי לערך, לו הייתה קיימת אז ויקיפדיה?), ציור או כל תחום אחר בו יכול לבוא לידי ביטוי כישרון גדול בגיל צעיר יחסית. בברכה. ליש - שיחה 23:49, 26 באוקטובר 2013 (IDT)
replies: text: ::::::צר לי ידידי המלומד, אך לא קיים הטיעון שישכנע אותי שבת 10 יש לה 7 שנות ניסיון.A_Holy_Bartender - שיחה 00:15, 27 באוקטובר 2013 (IDT)
replies: text: :::::::יואב, איך הצלחת לשבש את כל מה שכתבתי, נו באמת. זו בהחלט הצלחה מזערית בפרמטר של מדינה, אם מדינה שמה את כל כובד משקלה על כתפיה הקטנטנות של ילדה בת 10. מתאים למדינות חשוכות. לאנסטסיה, זו הצלחה ענקית, עשתה את המקסימום האפשרי. אני לרגע לא כתבתי ולרגע אני לא חושב שהילדה פטטית ועלובה, להיפך, היא מדהימה זה מרגש ואני ממש מפרגן לה. אני גם מכבד כל ספורטאי באשר הוא שמשתדל לעשות כמיטב יכולתו. אני בז להתנהגות ראש הממשלה שרת הספורט והנשיא שלנו שהיא לא מידתית לשום דבר, היא אף מבישה. מעולם לא כתבתי על ילדים אלופי אירופה בשחייה. אגב, אין אליפות אירופה בשחייה לילדים ולילדות, גם לא באתלטיקה וגם לא בענפי ספורט אחרים, לשמחתי הרבה ואני מקווה שגם לא תהיה. יש אליפות אירופה לנוער, נערות עד גיל 16 ונערים עד גיל 18 וגם עליהם אני לא כותב ערכים, אלא אם הם זכו בזירה לבוגרים ובוגרות, למשל רותה מיילוטיטה, או מרסל אפרוימסקי שבעת כתיבת הערך כבר הייתה חברת נבחרת ישראל לאולימפיאדה לבוגרות. בישראל, ילדים וילדות מוכשרים ומדהימים מאוד לגילם בעולם, בענפי ספורט שונים שזכו להישגים בזירות אלו, ממש כמו אנסטסיה אך הם אינם זכאים לערך. BAswim - שיחה 01:29, 27 באוקטובר 2013 (IDT)
replies: text: ::::::::כמו שאין ערך על ישי עוליאל (בן 12) והלוואי שיגדל וישגה ונכתוב עליו ערך כאחד הטניסאים הגדולים בעולם. וגם במקרה זה ביבי, צלצל לברך ולעדכן את עם ישראל ב"הישג" הספורטיבי ההיסטורי, בושה של ראש ממשלה. טוב שאנחנו כאן לשמור על פרופורציה. BAswim - שיחה 01:40, 27 באוקטובר 2013 (IDT)
replies: text: :::::::::באסווים, החזרה על הביקורת על ראש הממשלה ועוד דברים שכתבת עושים רושם שאתה מעורב באופן רגשי מדי בכל הסיפור. ראש הממשלה אינו הנושא. כמו כן, המשפט "ואחריו הנשיא שקופץ בראש" כולל למעשה סתירה פנימית. נרו יאיר • שיחה • כ"ג בחשוון ה'תשע"ד • 08:52, 27 באוקטובר 2013 (IST)
replies: text: ::::::::::ממש לא רגשי ולא אישי. אני לגמרי מסכים איתך שראש הממשלה לא העניין בערך זה אבל הכניסו אותו, בפיסקה הגדולה ביותר, על מנת לייצר חשיבות. BAswim - שיחה 09:20, 27 באוקטובר 2013 (IST)
replies: text: :::::::::::מה זה "לייצר"? מי שראש הממשלה והנשיא מצאו לנכון להתקשר לברך אותו על זכייתו - זה אכן מוסיף לחשיבותו. אני לא יודע אם זה מספיק כקריטריון יחיד, אבל לא יהיה נכון להתעלם מזה. זה בהחלט יותר ממי שזכה בתחרות ארצית. נרו יאיר • שיחה • כ"ג בחשוון ה'תשע"ד • 15:32, 27 באוקטובר 2013 (IST)
replies: text: ::::::::::::מסכים עם יואב וצחי (ואם הבנתי נכון, גם אריה) לגבי החשיבות. אינני חושב שיש לנו כל כך הרבה אלופות אירופה, בכל תחום שלא יהיה, שנוכל לזלזל בזכיה שכזו. מה עוד, שמדובר בשחמט, תחום חשוב ביותר. עמירם פאל - שיחה 15:58, 27 באוקטובר 2013 (IST)
replies: text: :::::::::::::עמירם, הבנת נכון, אני יזמתי את הערך. בברכה. ליש - שיחה 16:35, 27 באוקטובר 2013 (IST)
replies: text: ::::::::::::::יש הרבה ילדים בישראל שזכו בתארים אירופאיים כאלה ואחרים. הנה דוגמה קטנה על נערים ונערות ישראלים (ולא של ילדות בנות 10) שזכו ולמרביתם לא מגיע ערך, אלא רק לאלה שהוכיחו את עצמם כבוגרים משחקי הנוער האירופאיים, ויש עוד ענפי ספורט. BAswim - שיחה 16:38, 27 באוקטובר 2013 (IST)
replies: text: ::::::::::::::: מאז הונחה תבנית החשיבות על הערך, הוא גדל בעשרות מונים, כולל עובדות נוספות המחזקות, לעניות דעתי, את חשיבותו. נעם דובב - שיחה 14:40, 28 באוקטובר 2013 (IST)
replies: text: ::::::::::::::::כל ההרחבה שלך מוגזמת וחסרת הגיון, הערך במתכונתו הזוי. אלופת הארץ לילדות גיל 8, נו באמת. BAswim - שיחה 18:03, 28 באוקטובר 2013 (IST)
replies: text: ::::::::::::::::: מעדיף לא להתייחס לדברייך אלו, אך אבקשך להחזיר משפט שכתבתי על כך שאנסטסיה עתידה לקבל דרגת מועמד לאמן לנשים (WCM), מחקת אותו בנימוק שהיא עוד לא דרגת אמן והיא צריכה לשם כך מד כושר 2200. דבר זה מראה על אי הבנת הנקרא מצידך ו/או אי בקיאות בתחום. כתבתי בפירוש מועמדת לאמן לנשים ולא אמן, כדברייך. דרגה זו מוענקת על ידי פיד"ה ללא קשר למד כושר. ראה לדוגמא:  בעלת מד כושר 1283, הנושאת דרגה זו. נעם דובב - שיחה 18:52, 28 באוקטובר 2013 (IST)
replies: text: :::::::::::::::::אכן, מועמד/ת לאמן היא דרגה העומדת בפני עצמה. בברכה. ליש - שיחה 19:05, 28 באוקטובר 2013 (IST)
replies: text: :::::::::::::::::::כשתקבל "אמן לנשים", אפשר יהיה להוסיף, כל עוד זה לא עובדה קיימת, אין מה לציין אותה. ליש, מוכיח את הסיבה לכך, שמה שכתבת מבלבל כי היא לא מועמדת לדרגת אמן, ממש לא, בטח שלא בשלב זה. נוסף לכך, הדוגמה שלך מוכיחה את דבריי, למה צריך למחוק את הערך, כי לא מדובר בשחקנית בעלת דרגת אמן, אלא שחקנית דרגה שנייה. לא מדובר באלופת ישראל לבוגרות או חברת נבחרת ישראל לבוגרות שלא לדבר על תארים חשובים יותר. BAswim - שיחה 19:14, 28 באוקטובר 2013 (IST)
replies: text: ::::::::::::::::::::ברק, בשחמט יש דרגה שהשם שלה הוא "מועמד לאמן" (דרגה גבוהה יותר מ"דרגה ראשונה") והיא דרגה העומדת בפני עצמה (זו לא מועמדות לדרגת אמן, למרות השם, אלא הדרגה שמתחת לדרגת אמן), דרגה מכובדת מאוד. בברכה. ליש - שיחה 19:25, 28 באוקטובר 2013 (IST)
replies: text: :::::::::::::::::::::בפעם הבאה יכתב ערך על זאטוטה שזכתה באליפות אירופה לגיל 8, ואז על פעוטה שזכתה באליפות אירואסיה לגיל 6, ואחרי-כן על עוללית שלקחה את אליפות העולם, ולבסוף על עוברית שניצחה את אחותה התאומה ברחם. יש גבול וצריך למתוח אותו הרבה מעל לאנסטסיה וולר. הרי בקורות החיים שלה, יכתבו שהיא לומדת בבית הספר היסודי, במצבה המשפחתי יש לכתוב שהיא רווקה אבל הילד הג'ינג'י נתן לה מכתב שמציע לה חברות, ועל האימונים בשח-מט יש לכתוב שהם במקביל לחוג ריתמיקה.A_Holy_Bartender - שיחה 20:32, 28 באוקטובר 2013 (IST)
יש מקום לערך הזה בדיוק כמו על כדורגלנים שזכו באליפות אירופה לגיל 16, כלומר אין מקום. ואני אזכיר רק שכדורגל הוא ענף פופולרי לאין שיעור לעומת שחמט, שכמובן כבודו במקומו מונח. צר לי, אבל הערך הזה פשוט מוגזם לחלוטין. זה שהיא ישראלית שזכתה באליפות לילדים (כן, ילדים), לא הופך אותה כבר עכשיו למישהי בעלת חשיבות. היא לא נדיה קומנץ'. קוריצה • לול התרנגולות • אהמ • המורשת העולמית. פשוט עולמית! 20:47, 28 באוקטובר 2013 (IST)

text: כל הכבוד לילדה על ההישג, כל הכבוד לנעם על ההשקעה בערך. ועם כל הכבוד והאהבה שלי לשחמט, הערך צריך להימחק. אם היו מקבלים את ההצעה שלי אזי המצב היה אחר ... גיא - שיחה 20:37, 30 באוקטובר 2013 (IST)
replies: text: :מצטרף למתנגדים. כל הכבוד לילדה המוכשרת, אך יש למחוק את הערך ויפה שעה אחת קודם. כפי שנכתב לעיל, זו באמת הגזמה. מה ימנע ממשתמש כלשהו ליצור את הערך אודות אלוף העולם בזריקת דיסקוס עד גיל 11, או אודות אלופת העולם בטנ"ש עד גיל 12? אם לערך הזה יש חשיבות, אזי שגם לכל אלופי העולם בגילאים מתקדמים יותר יש חשיבות, וכמובן שלא רק לישראלים אלא לאלופים מכל העולם. השארת הערך תהווה תקדים מסוכן שהשלכותיו ברורות. יש לקבוע קריטקיונים ברורים לערכי ספורטאים. לטעמי הקריטריון הבסיסי אמור להיות שהספורטאי מתחרה במסגרת מקצוענית ובקבוצת הגיל בוגרת (כלומר, לא נוער או מתחת). כמובן שיהיו יוצאים מן הכלל, אך אין זה המקרה שלנו. עמרי • שיחה 08:23, 31 באוקטובר 2013 (IST)
replies: text: ::עמרי, לא מתנהלת כאן הצבעת מחיקה, אלא דיון חשיבות, לכן המחקנים יכולים לחכות מעט, כי החשיבות הובהרה ויציגו נא את נימוקיהם כשתיפתח (אין לי ספק שתיפתח...) הצבעת מחיקה. מכל מקום אתן לכם על קצה המזלג את הנימוקים נגד המחיקה, כדי שהמחקנים יוכלו לעשות שיעורי בית ולהכין את נימוקי המחיקה שלהם:
# רוב נימוקי המחיקה, המבוססים על הגיל הצעיר, הם למעשה תופעה של גילנות, תופעה פסולה. נימוק הגיל אינו נימוק ואין לקחת אותו בחשבון.
# חבל מאוד שמי שאינו מתמצא בתחום השחמט (חוסר ההתמצאות בתחום בא לידי ביטוי באמירות החושפות זאת, אי הכרת הדרגות בשחמט ועוד) עושה השוואות לא ענייניות עם תחומים אחרים, השוואות לא מתאימות. לא אין כאן מדרון חלקלק, כי בשחמט מדובר בתחרויות ממוסדות בעלות היסטוריה, תחרויות שהניבו את מרבית השחמטאים הבולטים של ימינו. אין תחרויות כאלה בטניס שולחן או בהרמת משקולות או ברכיבה על סוסים וכדומה, כי התחומים אינם דומים.
# ילדי פלא ראויים לערכים, גם בגיל צעיר, אם הישגיהם הביאו אותם לתארים או פרסום יוצאי דופן. קחו לדוגמה את חוזליטו, את בני משפחת פולגאר בשחמט, את מוצרט, את פטולה קלארק, את קים אונג-יונג, את בודיה סינג, את אינגר נילסון, שגילמה באותו גיל את בילבי בסדרת סרטים, את שירלי טמפל, את מריה איסבל, את נדיה קומנץ' ועוד ועוד ועוד.

text: ::בברכה. ליש - שיחה 09:13, 31 באוקטובר 2013 (IST)
replies: text: :::ליש, הדומאות שנתת הינה הטעיה, מפני שכולם התחרו ב"תחרויות" של "גדולים" ולא כנגד ילדים אחרים. אם חוזליטו היה זוכה מקום ראשון בתחרות שירה לילדים עד גיל 10 ולא מושמע אין סוף פעמים ברדיו ומוציא אלבומי פלטינה, גם הוא לא היה זוכה לערך. אם נדיה קומנץ' היתה לוקחת את הזהב באליפות העולם לאתלטיקה לילדים עד גיל 11, לא היינו טורחים. בודיה סינג בן ה 3 השתתף במרתון של גדולים, לא של פעוטות. שירלי טמפל השתתפה בשוברי קופות הוליוודים, לא בקלטת של אורנה ומשה דץ.A_Holy_Bartender - שיחה 14:17, 31 באוקטובר 2013 (IST)
replies: text: ::::לא ולא. אינגר נילסון גילמה ילדה, לכן לא התחרתה עם גדולים, אלא עם ילדות בנות גילה. כך הדבר גם עם שירלי טמפל. הקול המיוחד של חוזליטו היה מיוחד רק בגלל גילו הצעיר ועם התבגרותו והשתנות קולו איבד את ייחודו. נדיה קומנץ' הפכה למיוחדת כבר בתחרות הנוער, שם התגלה הכישרון המיוחד.

text: ::::ועכשיו לשחמט, כבר זמן רב מאוד שאיני לוקח חלק בשחמט תחרותי, אך בזמנו, כשכן לקחתי חלק, היה מקובל, בתחרות בין מועדונים, שבכל קבוצה של מועדון יש גם בן נוער והוא היה מתחרה עם בן הנוער מהקבוצה האחרת והתוצאה של המשחק התווספה לתוצאה של יתר השחקנים, ללא הבדל. לא שמעתי על שחקן שחמט בולט, במאה שנים האחרונות, שהתגלה בבגרותו - הם מתגלים ככשרונות צעירים ואז משקיעים בהם, כדי לממש את הפוטנציאל - ללא תחרויות הנוער עולם השחמט היה מתדלדל מאוד. למרות ששחמט נחשב לספורט, בעיקר בגלל עיקרון התחרותיות, הוא בכל זאת שונה מיתר ענפי הספורט והשוואה עם טניסאים או מטילי דיסקוס אינה מתאימה. בברכה. ליש - שיחה 14:42, 31 באוקטובר 2013 (IST)
replies: text: :::::אתה שוב לוקה בסנוורים. ההישג שלה היה בתחרות ילדים. נילסן וטמפל אמנם היו ילדות, גילמו ילדות אך הופיעו בסרטים למבוגרים ועלכן הן מתחרות בליגה הגדולה. חוזליטו הצעיר מכר אלבומים בכמויות שלהקות מקצועיות וותיקות היו חולמות. נדיה קומנץ זכתה לערך רק בגלל קטפה מדליות וזכתה בציון המושלם באליפות העולם לבוגרים. אם היא הייתה מפסיקה אחרי שהתחרתה כנערה, לא היתה זוכה לכך. בקשר לפסקה שלך על שחמט, זה עדיין לא הופך אותם ראויים לערך. ולראיה, אין בן נוער צעיר ממועדון שחמט שנכתב עליו ערך ללא הישג עולמי.A_Holy_Bartender - שיחה 15:04, 31 באוקטובר 2013 (IST)
replies: text: ::::::ייתכן שמישהו לוקה בסנוורים, אבל זה לא אני. נילסן וטמפל נבחרו לתפקידן תוך תחרות עם ילדות אחרות, לא עם מבוגרים. הסרט אינו יצירה שלהן, הן רק גילמו דמויות שם. חוזליטו בעצמו לא מכר כלום, הוא שר. השירה שלו הייתה מיוחדת, בגלל היותה שירת ילד אופיינית. בעבר נהגו לסרס זמר כזה, כדי לשמר את שירתו - חוזליטו לא עבר סירוס וקולו המיוחד אבד. היות וויקיפדיה הופיעה מאוחר מדי מכדי לבדוק את תגובתה להישגי הנוער של קומנץ', זה ויכוח עקר על מה היה לו... כמובן שיש צורך בהישגים, כדי ששחמטאי צעיר יזכה לערך ואנסטסיה זכתה להישג גדול, אליפות אירופה היא הישג בקנה מידה עולמי. יש את ההישג בפועל ויש את התהודה שלו - דבר הנראה חשוב לראש הממשלה, לשרת הספורט ולנשיא המדינה, גם אם לא היה (לדעתי היה חשוב גם לפני כן) חשוב לפני כן, מקבל משנה חשיבות. הפרסום והחשיבות הנובעת מכך הם שהביאו את גארי קספרוב לשחק איתה משחק ראווה - כן, אני יודע, זאת הצגה, אבל שחקנים זוכים לערכים בוויקיפדיה. אנסטסיה וולר זוכה לאלפי אזכורים באינטרנט ולפי התרשמותי רשימת הישגיה רק תלך ותגדל - את השד החביב הזה כבר אי אפשר להחזיר לבקבוק. בברכה. ליש - שיחה 15:32, 31 באוקטובר 2013 (IST)
thread_title: חשיבות

message: דוגמה מקבילה מהויקפדיה הפולנית: ילדה פולניה שזכתה באליפות אירופה עד גיל 10 (בדיוק כמו אנסטיה וולר!), ובאותה תקופה נוצר הערך על שמה. בויקיפדיה האנגלית ישנן (לפחות) שתי דוגמאות של שחמטאים אמריקאים שנפתחו להם ערכים בהיותם בני 9! נעם דובב - שיחה 01:19, 1 בנובמבר 2013 (IST)
replies: text: אני לא חושב שזה היה נכון לכתוב על הילדה הפולניה, אליציה סילביצקה, ערך, אבל זו כבר בעייה של הפולנים. חוץ מזה, ההבדל הוא, שבשלוש שנים, מד הכושר של הילדה הפולניה עלה בהתמדה ועכשיו הוא 2003 (כרטיס השחמטאית, באתר פיד"ה), בניגוד לזה של וולר שיורד. וארצות הברית היא ממש לא דוגמא לשום דבר הגיוני. אם האמריקאים מסוגלים לערוך תחרויות של מלכות יופי לילדות וילדים אז אני ממש לא רוצה לקחת מהם שום דוגמא. זו ההגדרה להתעללות בילדים. והם מאפשרים להורים לעשות אותה. BAswim - שיחה 11:33, 4 בנובמבר 2014 (IST)
thread_title:  תקדימים לערכים על שחמטאים בגילאי 10 ומטה מויקיפדיות אחרות 

message: ערך על ילדה בת 10, שלא השתפרה ופרשה בגיל 13.
הערך המושקע והיפה ביותר בויקיפדיה על שחמטאים, אך לדאבוני הרב נשואת הערך אינה זכאית לערך. הערך קיים כמעט 4 שנים. בעת כתיבת הערך היו בעדו 4 ויקיפדים (כולל אריה ענבר, שכתב את הערך מראשיתו) לעומתם 6 ויקיפדים שהתנגדו לערך ו-1 שנמנע. המתנתי בסבלנות לראות האם הציפיה הכנה של Yoavd תתממש: "אני בטוח שעוד נשמע עליה רבות" והציע לבחון ולעקוב אחר התקדמותה של נשואת הערך. הילדה הנ"ל אף הושוותה למרסל אפרוימסקי שכבר בעת כתיבת הערך עליה היא ייצגה את ישראל באולימפיאדה לבוגרות (עם מד כושר של 2091 בגיל 13), שחקנית שהלכה התפתחה והתקדמה בהישגיה. אז המתנו וחיכנו, אך הילדה שגדלה, כמעט ולא התקדמה באופן משמעותי, הגיעה למד כושר של 1746 בלבד, בגיל 12 וחצי ולאחר כ-3 שנים מכתיבת הערך (לפני כשנה וחצי) בגיל 13 בלבד, הילדה הפסיקה להשתתף בתחרויות שחמט. בערך יש סופרלטיבים מגוכחים כמו "סומנה כהבטחה גדולה" או, "אחיה של אנסטסיה מצטיינים אף הם בשחמט: אחותה הבכורה, ויקטוריה (ויקי) הייתה סגנית אלופת ישראל עד גיל 12 לשנת 2013, ואחיה הצעיר, דוד, היה אלוף ישראל עד גיל 6 לשנת 2013." מיותר ולא פרופורציוני. אני מציע למחוק את הערך בהקדם. ובבקשה, די לכתוב ערכים על ילדים מוכשרים שזכו להצלחה בילדותם. בואו ניתן להם לגדול בשקט ולהצליח באמת. BAswim - שיחה 11:27, 24 בספטמבר 2017 (IDT)
replies: text: מסכים. Lostam - שיחה 11:36, 24 בספטמבר 2017 (IDT)
replies: text: : יש לנו קריטריונים לשחמטאים? מועמד לאמן בינלאומי זה בהערכה גסה שקול לאלוף משנה, אולי תת אלוף. ברור שאי אפשר להשוות, אבל רק לצורך הערכה. אם כן, וזה עובר אצלנו, מה אכפת לי אם היא בת 10 או 40? בורה בורה - שיחה 11:43, 24 בספטמבר 2017 (IDT)
replies: text: ::למה להמעיט בערכו של המועמד לתואר אמן בינלאומי. זה לפחות מרשל. לפחות. אם לא מרשל אז לפחות רמטכ"ל כפול. במינימום. למה להסתפק באלוף משנה או תתף אלוף עלוב. גילגמש • שיחה 11:53, 24 בספטמבר 2017 (IDT)
replies: text: :::לא צריך לזלזל והכותבים בדף זה צריכים לזכור שמאחורי השם יש אדם ועלולים לפגוע בו. לעצם העניין, בשים לב לפרישתה מהשחמט התחרותי, ההבטחה לא קוימה ואני מסכים שכעת אין חשיבות אנציקלופדית. בברכה. ליש - שיחה 12:06, 24 בספטמבר 2017 (IDT)

text: :::אני מסכים עם ליש. כמובן שאי אפשר היה לחזות שהיא תפרוש (לפחות לעת עתה) משחמט. חבל, אבל אם חשוב כל כך למחוק את הערך (שאין בו שום דבר לא נכון, פרט לציפיות לעתיד) אז בבקשה. תמחקו. --‏Yoavd‏ • שיחה 14:50, 24 בספטמבר 2017 (IDT)
replies: text: ::::ההישגים שלה גדולים דיים כדי להקנות חשיבות לערך. צחי לרנר - שיחה 14:58, 24 בספטמבר 2017 (IDT)
replies: text: :::::אני סבור שלערך חשיבות גבולית, לא בשל הישגיה נטו, אלא בעיקר בשל מה שקרה בעקבות זכייתה באליפות אירופה עד גיל 10: ההד התקשורתי הרחב, פגישה עם ראש הממשלה, הזמנתה לכנסת ומשחקה עם קספרוב. לכן, בכוונתי להרחיב בקרוב את הפרק החדש שיצרתי היום "פרסום והוקרה". גילוי נאות: התמודדתי מול אנסטסיה וולר לפני מספר שנים במסגרת תחרותית. פרט לכך הרחבתי מאוד את הערך. עם זאת, צמצמתי לפני כשנה (ובנוסף גם היום) משמעותית את הערך והסרתי דברים שנראים היום כבר פחות רלוונטיים (כמו המשחקים שלה באליפות אירופה) וסופרלטיבים. נעם דובב - שיחה 19:24, 24 בספטמבר 2017 (IDT)
replies: text: ::::::לידיעתך ולידיעת הויקיפדים, כל שחיין ישראלי וכל שחיינית ישראלית בגיל 11 (גם בגיל 10), שמדורג/ת בשלישיה הראשונה בארץ קורע בשחייה את כל חברי הכנסת המכובדים ואת הויקידפים במשחה ל-100 מטר חופשי! שלא לדבר על מיומנויות כמו פרפר, גב וחזה. אגב, כבר שנים שביטלו את אליפות ישראל לגילאי 10 וישנה כוונה גם לבטל את גיל 11 ו-12, בדיוק מאותה הסיבה כדי שלא יעלה השתן לראש לילדים, להוריהם ולסביבה המזיקה. אני מאמן כבר 30 שנה ועצוב כל כך על אלפי הילדים "האלופים" האלה שהמבוגרים "רימו אותם". קוראים להם מאמנים והורים שהורגים שחיינים.

text: ::::::הפרסום וההד התקשרותי זו הסיבה לערך זה? הרי כתבת על אח שלה שהוא אלוף ישראל לגיל 6 וקראת לו שחמטאי מצטיין. הפרסום רלוונטי לערך, רק אם מדובר בתחום שהפרסום בו הוא הכלי להצלחה כמו שחקנים, זמרים, דוגמנים יוטיוברים, בלוגרים וכו'. לפרסום במקרה הנ"ל אין שום משמעות רק עלבון לתקשורת הישראלית ורדידותה, מקרה כזה לא יכול לקרות בשום מדינה מערבית בריאה. אתה מודה ש"לא בשל הישגיה נטו" יש ערך, אז אתה מציע לכתוב ערך כללי, שאנסטסיה וולר היא רק דוגמא בערך, כי בעצם באמת לא מגיע לה ערך, בטח לא בשל הישגיה ונקרא לערך "התייחסות הפוליטיקאים לספורט בישראל בכלל ולספורטאים בישראל בפרט" ונכתוב פיסקת ביקורת, איך העלובים האלה לקחו ילדה טהורה תמימה ומוכשרת בת 10 והרסו את העתיד הספורטיבי שלה ונצרף את הגסות של לימור לבנת בטקס המדליות של גל פרידמן ואת הבדיחה מירי רגב באולימפיאדת ריו ואיך לקח לראש הממשלה שלושה חודשים להיפגש עם המשלחת הפאראלימפית ששבה מאולימפיאדת ריו המשלחת הפראלימפית נפגשה עם נתניהו ורגב. BAswim - שיחה 22:35, 24 בספטמבר 2017 (IDT)
replies: text: ::::::::מסכים עם BAswim--היידן  17:20, 25 בספטמבר 2017 (IDT)
replies: text: ::::::::: BAswim, אתה מציג את דבריי בצורה שאינה נאמנה למה שאמרתי - הפרסום וההד התקשורתי הם לא הסיבה לערך הזה, אין להם כל משמעות כמובן בפני עצמם. הם מוסיפים משקל לחשיבות הערך, שלא היה בעל חשיבות בעיניי בלעדיהם, וגם איתם אמרתי שלדעתי החשיבות היא גבולית. ולכן אני כמובן לא מציע לכתוב ערך כללי, אלא להשאיר את הערך הנ"ל (למרות שאני מעריך שאם תעמיד את הערך להצבעת מחיקה הוא יימחק). מעבר לכך, הסרתי את כינוי האח כ"מצטיין" ואת נצחונה של וולר על סגן שר החוץ. נעם דובב - שיחה 19:04, 25 בספטמבר 2017 (IDT)

text: למה הניחו תבנית חשיבות על "אלופת אירופה לשחמט לילדות עד גיל 10"? 77.127.103.235 15:41, 26 בספטמבר 2017 (IDT)
replies: text: :נעם דובב, אתה הוויקיפד בעל זכות הצבעה היחיד שהגן על הערך ותמך בהשארתו בסיבוב הנוכחי ולאור המידע המעודכן. כתבת גם שבכוונתך להמשיך ולהרחיב את הערך. האם בנסיבות העניין תסכים בכל זאת למחיקת הערך ללא צורך בהצבעת מחיקה? Lostam - שיחה 09:09, 1 באוקטובר 2017 (IDT)
replies: text: ::לאור הנסיבות, לא אתנגד למחיקת הערך. נעם דובב - שיחה 09:17, 1 באוקטובר 2017 (IDT)
replies: text: :::תודה. Lostam - שיחה 09:20, 1 באוקטובר 2017 (IDT)
thread_title:  חשיבות ספטמבר 2017